Barangay ng Happy Valley, Barangay ng Maraska, mga barangay ng bundok, mga barangay na mula sa Liwanag, mgabarangay na mula sa Wasig, barangay na mula sa tuktok ng bundok ng bayan ng Bulalacao, mga barangay mula sa tuktok ng bundok ng San Teodoro, barangay ng Bayan ng Naujan kaya ako ay nakikiusap sa inyong lahat, nakikiusap ako, sa aking panawagan ng pagkakaisa.

Na-address ko nang lahat ng inyong request ng insertion, inilagay ko ito sa Supplemental Budget No. 1. Sa ipinasa ninyong Appropriation Ordinance No. 768-2022, ultra vires marami do'ng probisyon na inilagay n'yo na no'ng 2021, vineto (veto) dahil and against the law, against public welfare, against public interest. Pero dahil may numero kayo no'n, inoverride n'yo ang veto ng Gobernador kahit alam natin na impractical ang probisyon. Tulad ng bawal magpasa ang Sangguniang Panlalawigan ng Supplemental Budget kung hindi pa naa-approve ng DBM ang Annual Budget o ang anumang Supplemental Budget. Nangyari na po yan dati at napansin ninyo, problema ng bayan. Paano kung sunod-sunod ang pangangailangan ng Supplemental Budget? Vineto ko yan pero inoverride n'yo ako dahil iisa ang kakampi kong Board Member noong nagdaang Sangguniang Panlalawigan.

Inilagay n'yo ulit ngayon sa Ordinansa 768 dahil may numero kayo pero batid ko ang sabi ng ibang Board Members, pag-vineto ito ni Gov, hindi na kami sasama sa override. Alam po n'yo, ito po ang veto message ko sa inyo dated June 14. Ganito po karami ang ultra vires probisyon na o against the law, against public welfare and public interest: isang pahina, dalawang pahina, tatlong pahina, apat na pahina, limang pahina, anim na pahina, pitong pahina, walong pahina, siyam na pahina. Siyam na pahinang pagkakaguluhan na naman ng Sangguniang Panlalawigan at ng Gobernador. Nakahanda na po yang pirmahan ko no'n. Pero ang sabi ko sa aking sarili, pag pinirmahan ko na naman ito, dadalhin ko sa inyo, pagdating sa inyo magkakagulo na naman kayo. Bakit? May Bokal na ayaw nang i- override ito, may Bokal na gusto. Ilalagay ko na naman ang Sangguniang Panlalawigan sa isang napakamahirap na sitwasyon.

Ako'y ama, amang maunawain at amang mapagkalinga. Sa halip na isumite ko ito sa Sangguniang Panlalawigan at baguhin ko isa-isa ang napakaraming probisyon na sa pag- aaral namin sa pamamagitan ng Provincial Legal Office at ng Provincial Budget Office ay ultra vires contrary to law, , against public welfare and public interest. Isinantabi ko po ito. Hindi ko po pinirmahan upang ilayo na ang Sangguniang Panlalawigan sa isang sitwasyong na naman ng pagkakahati-hati. Inintay ko ang araw na ito. Inintay ko ang araw na ito upang ipaliwanag sa bawat isang Board Member at uulitin ko, lahat ng inyong isinumiteng amendment, nakalagay na sa Supplemental Budget No. 1; ngunit lahat ng ipinapadagdag n'yo, ipinapatanggal ko.

Ikatlo, kung ibabalik ko itong muli at pipilitin kong ibalik ang lahat ng tinanggal n'yo, panibago na namang pagkakamada ng naihanda nang Supplemental Budget No. 1 at Pantaunang Laang Gugulin. Kayo po ay mag-aral, Kagalanggalang na Tagapangulo at mga kasama ng purong Tagalog na pananalita sapagkat sa susunod na buwan, kayo naman ang magtatagalog sa inyong karaniwang pagpupulong. Sa totoo po'y nahihirapan din ako pero pinagtitiyagaan.

Pakiusap ko sa inyo ngayong hapon, sa ngalan ng pagkakaisa, sa ngalan ng pakikiusap ng Punong Ehekutibo, sa ngalan ng isang daan at apatnapu't pitong barangay na nawalan ng budget para sa kanilang BHERT Patrol, sa ngalan ng mga mamamayan ng Segunda Distrito na nawalan ng budget para masimulan na fully operationalized ang Capitol in the South at sa ngalan ng libo-libong Kabataan na hindi makakagamit ng Sentrong Kabataan sa kakulangan ng gamit, nakikiusap po ako. Ngayon pong hapon, isinusumite ko sa Kagalanggalang na Sangguniang Panlalawigan ang orihinal ninyong Budget na ipinasa under Appropriation Ordinance No. 768-2022 na hindi ko nilagdaan at hindi ko rin vineto, alang-alang sa ating kagustuhang, huwag nang mahati ang Sangguniang